JohanHeinsen/ENO huggingface dataset:
Ribe Stifts Adresseaviser, 1847-09-21
250 Rbd. offentlige Midler kunne i anstundende December Termin erholdes til Laans imod lovbefalet Sikkerhed, naar man betimeligen henvender sig til Stiftamtmanden i Ribe eller til Provsten i Thorstrup pr. Varde.
Ribe Stifts Adresseaviser, 1847-09-21
Rettelse. J sidste Nr. af Avisen var det Antal Aktier i den sjæll. Jernbane, for hvilket Hr. Lord var bemyndiget at tegne sig, feilagtigen angivet at være 500 istedetfor 5000.
Ribe Stifts Adresseaviser, 1847-09-24
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff. Fredagen den 24. September. kan. No 113.
Ribe Stifts Adresseaviser, 1847-09-24
Udenlandske Efterretninger. Jtalien. Madonnas Fødselsdagsfest er den 8. ds blevet feiret i Rom paa en overordentlig glimrende Maade. Under en uhyre Jubel kjørte Pius den 9de i Gregor den 16des med 6 Heste forspændte Pragt vogn til Kirken Sta Maria deel Popolo. Allevegne vare Gaderne smykkede med Løvværk og Blomsterkrandse, allevegne vare sindrige Jndskrifter anbragte, og overalt hvor den hellige Fader drog frem, modtoges han med tordnende Lever. Men Festens Glandspunkt, var Piazza deel Populo, hvor Borger- og Liniemilitæret i Parade, de flagrende Faner og Krandse, de viftende Tørklæder og det jublende Folk grupperede sig til et storartet, skjønt, levende billede. Efter endt Messe begav Pius sig tilfods over Piazza til en ophøiet Balkon, fra hvilken han meddeelte den apostoliske Velsignelse til de mange Tusinder, som ventede forneden. - Gjæringen vedbliver endnu allevegne Jtalien, i Ferrara finde i den senere Tid jevnligen natlige røveriske Anfald Sted, som man stræber at standse ved Privatpatrouiller. - Forhandlingerne mellem den hellige Stol og Wienerkaabinettet angaaende Ferrara staae i Øieblikket saaledes, at Paven først og fremmest kræver Gjenoprettelsen af den forrige Tilstand med Hensyn til Ferrara som betingelsen, uden hvilken han ikke vil indlade sig paa Retspunktet, Hertil er imidlertid Wienerkabinettet ingenlunde tilbøieligt. Den pavelige Regering skal være meget forstemt herover, saameget mere, som den er vant til i Østerrig at see en af den katholske Kirkes fasteste Støtter og en oprigtig Befordrer af alle geistlige Jnteresser. - J Reggio udbrøde heftige Uroligheder de 4. Septbr. Staden blev næmlig ved Daggry overfalden af en Skare Oprørere, som, efterat have bemægtiget sig Kastellet og Staden, udnævnte en Regeringskommission bestaaende af 6 Medlemmer. Fængslerne bleve aabnede, henimod 500 Fangne brøde ud og røvede og plyndrede allevegne. Jnsurgenternes Faner bare alle et Kors med en Tiare og Paaskriften: "Leve Konstitutionen, Uafhængigheden, Pius den 9de Gendarmerne bleve myrdede og den trefarvede Fane plantedes istedetfor en Telegraf, som blev nedreven. Jmidlertid var dette Regimente at kort Varighed; de hidkaldte kongelige Tropper gjorde Ende derpaa og Ordenen blev gjenindført. Frankrig. J et fransk Blad læses følgende kongelige Forordning af 11. ds. Vor meget dyrebare og høitelskede Søn, Hertug af Anmale, er udnævnt til General Gouvernør over Algier, i Stedet for Marschallen, Hertugen af Jsly, hvis Entledigelse er an ber. tagen. Paa Gravhøien, der paa Kirkegaarden Monet=Parnasse, dækker Hertugen af PraslinsLiig, er for nogle Dage siden henlagt en stor massiv Steenplade; den bærer hverken Navn eller Jndskrift; men et mægtigt sort Kors er alene indgraven midt paa Stenen. - Dem. Luzy=Desportes blev den 14. de, første Gang i den nye Procedure forhørt af Jnstruktionsdommeren Broussais, af hvem hun først nu erfarede Hertugen af Praslins Forgiftelse og Død. Hendes Forfærdelse derover var saa stor, at hun fik den heftigste Nervekrampe.
Ribe Stifts Adresseaviser, 1847-09-24
Indenlandske Efterretninger. Under 20. Septbr. er udkommen følgende allerh. Parolbefaling: Paa Grund af Dyrtid bevilgede Vi ved allerh. Parolbefaling af 14. Decbr. f. A. og 12. April d. A. indtil Udgangen af indeværende Maaned de Gifte af Armeens Underklasser det Spisetillæg af 4 s. daglig hver, og de af dem, som havde Børn, gratis Tillægs-Brød. Da Kornpriserne imidlertid ere betydeligt faldne, men dette derimod tildeels ikke er Tilfælde med de øvrige Fødemidler, saa bestemme Vi herved allernaadigst: a) At det fornævnte, de Gifte af Underklasserne tilstaaede Spisetillæg af 4 s. daglig, fremdeles skal gives dem fra næste Maaneds Begyndelse indtil Udgangen af d. A., hvorimod dette Tillæg fra 1 Januar 1848 og indtil Udgangen af April næste Aar nedsættes til 2 s. daglig og dernæst aldeles bortfalder. b) At indtil Udgangen af April Maaned næste Aar de Gifte af Underklasserne, som have 2 eller 3 Børn, skal tilstaaes et Tillægsbrød hver 5te Dag mod reglementeret Betaling, og de af dem, som have 4 eller flere Børn, et Tillægsbrød mod reglementeret Betaling og et Saadant gratis.
Ribe Stifts Adresseaviser, 1847-09-24
J Mandags opførtes i Anledning af Hs. Maj. Kongens Fødselsdag Viola, og Den hvide Rose eller Sommeren i Bretagne. Ved Hs. Majestæts Jndtrædelse i den kongelige Loge blev han modtagen med længe vedholdende almindelige Fryderaab, hvorefter omstaaende meget smukke Sang af Professor Heiberg blev afsungen. Ved dens Slutning lød atter almindelige flere Gange gjentagne bifaldsraab. Dernæst udførtes en af Kapelmester Glæser i Anledning af Festen komponeret særdeles smuk Overture, der maa høres flere Gange for rigtigt at opfatte denne herlige Komposition. Derefter hørtes fra en af Logerne: "Længe leve Kong Christian den 8de, som blev besvaret med et almindeligt Fryderaab. Ved Hs. Majestæts Bortgang fra Theatret fornyedes dette enthusiastiske Raab, som ogsaa ledsagede Kongen paa hele Veien af den forsamlede Folkemasse igjennem de illuminerede Gader til Palaiet. Sangen lyder saaledes: Der er et helligt Baand, Som mellem Een og Mange blev snoet af Tillids Haand. J dette Baand er Styrke lagt Det binder Folk og Konge til fælleds Troskabspagt. Ustandset Tiden gaaer, Om Kongekronen voxer en Ring af Aar ved Aar Den tynger med forøget Vægt; Der løses og der bindes paa Vei fra Slægt til Slægt. Held Folket i en Tid, Som aarlig til dets Konge befæster Tio og Lid! Held Kongen, som trods tungt Besvær, Hvergang hans Aarsdag kommer, staaer Folket mere nær End har Du Kronen kort, Men fra Dit Aasyn, Konge, gik Mangen trøstet bort. J Rækken af de Aar, som svandt, Ved Retfærd og ved Mildhed Du vore Hjerter vandt. Den komme tidt igjen, Den Dag, som Dig os skjænkte, vor Hersker og vor Ven Hvergang paany den forestaaer, Den bringe Dig et Fremskridt i Følge med et Aar!
Ribe Stifts Adresseaviser, 1847-09-24
Hs. Majestæt Kongens Fødselsdag blev feiret paa Sorgenfri Slot. Baade Formiddag og Eftermiddag var stor Kour og om Aftenen Bal paa Slottet. Trods det ikke meget hyggelige Veir havde dog en Mængde Folk fra Hovedstaden begivet sig til Sorgenfri, hvor tillige en Mængde Mennesker fra Omegnen vare forsamlede for at bringe Hs. Maj. Kongen deres Hyldest, og da Hs. Maj. fremtraadte paa Haugetrappen. blev han modtagen med enthusiastiske Fryderaab. Henimod Kl. 10 afbrændtes et særdeles smukt Fyrværkeri. (B. T.)
Ribe Stifts Adresseaviser, 1847-09-24
Høitideligheden ved Sorø Akademi i Anledning af Hs. M. Kongens Fødselsdag afholdtes i Løverdags Kl. 12 i Solennitetssalen, hvor en stor Mængde Tilhørere havde indfundet sig, hvoriblandt mange Præster, Herremænd og Andre fra Omegnen. Efter Afsyngelsen af en Kantate af Jngemann, som udførtes af Elever og Akademister, holdt Lic. theol, konstit. Lektor Bornemann en Tale om Fædrelandskjærlighed, hvorpaa fulgte Koralen, som blev sungen paa Skolen, da Kongen var i Sorø. Derpaa reiste sig den store Forsamling af Damer og Herrer og deeltog i Afsyngelsen af Wilsters Fædrelandssang, hvorpaa Etatsraad Jngemann udbragte et Længe Leve for Christian den 8de, som besvaredes af 3 Hurraer. Om Middagen var Diner paa Akademiet. J Søndags Aftes var Bal paa Akademiet og en Sang af Pastor Paludan Muller blev afsungen. (B. T.)¬
Ribe Stifts Adresseaviser, 1847-09-24
J en i Mandags afholdt Forsamling har KunstAkademiet modtaget de af Guldpræmie-Konkurrenterne udførte Arbeider. For Opgaven et Tøihuus for en Armee af 30,000 Mand fra een Konkurrent, for Opgaven "Matth. 18 Kap. 26 Vers fra 3 Billedhuggere og een Maler. Disse Arbeider ere opstillede i Akademiets Lokale og kunne tages af Enhver i Øiesyn fra Tirsdag den 21, til Søndag den 26. inkl., hver Dag fra Kl. 12-4. (B. T.)¬
Ribe Stifts Adresseaviser, 1847-09-24
J Fredags Aftes har det skandinaviske Selskabs Sangforening opløst sig paa Grund af en ved Generalforsamlingen opstaaet Strid. (Aarh. A.)
Ribe Stifts Adresseaviser, 1847-09-24
Samfundet til den danske Literaturs Fremme lader i denne Tid omdeele til sine Medlemmer: Fjerde Deels første Hefte af Schack-Staffeldts samlede Digte og Biographi, samt tredie Levering af Vedels Saro, indeholdende historiske Efterretninger og Anders Sørensen Wedel af C. F. Wegener.
Ribe Stifts Adresseaviser, 1847-09-24
Digteren Claudius Rosenhoff, som, efterat have trukket sig tilbage fra sin fleeraarige Virksomhed som Journalist, har erholdt Ottum til udelukkende at følge Musens Kald, har nylig fuldendt en større dramatisk Digtning, som snart kan ventes at ville forlade Pressen. (N. Aftbl.)
Ribe Stifts Adresseaviser, 1847-09-24
Bibelselskabet for Danmark eier nu i rentebærende Kapitaler over 37,000 Rbd., og forøger denne sin Formue betydeligt ved aarligt Overskud. Direktøren for den italienske Opera i London, Hr. Lumley, har som et Beviis paa sin Erkjendtlighed foræret Jenny Lind en kostbar Sølvopsats af 3 Fods Høide, forestillende en Søile, der bærer en Laurbærkrands. Ved Foden er anbragt tre kvindelige Figurer, forestillende Tragediens, Komediens og Musikens Muser.
Ribe Stifts Adresseaviser, 1847-09-24
J denne Uge blev en ung, hos en Brændeviinsbrænder i Fiolstræde tjenende, Bondepige indbragt paa Almindelig Hospital. Hvori hendes Sygdom egentlig bestod vidste hun ikke at angive, men hun yttrede blot, at hendes stærke Jldebefindende og Lamhed i alle Lemmer var fremkommen, efterat hun havde baaret tvende store Spande med Mælk op fra Kostalden i Boutiken. Man fattede Mistanke, og det viste sig ved en Undersøgelse, at hun nyligen var bleven Moder. J Begyndelsen nægtede hun, men da hun tilsidst indsaae, at hendes Nægten ikke nyttede Noget, tilstod hun, at hun havde været frugtsommelig, at hun havde født i Dølgsmaal og kastet det levende Foster i Privetet i det Huus, hvor hun tjente. De her anstillede Undersøgelser godtgjorde, at at hendes Udsagn var rigtigt, og den afskyelige Barnemorderske, der i det Hele taget skal have viist stor Frækhed, venter nu sin Straf. (Flp.)¬
Ribe Stifts Adresseaviser, 1847-09-24
De slesv.-holst. Korrespondenter fortalte nylig i deres Hovedorgan "Augsb. Allg. Zeit.", at det østerrigske Hof skulde have erklæret, at det var villig til at medvirke ved sine gode Tjenester til et Arrangement af Arve=Spørgsmaalet i Hertugdømmene; men at Agnaternes Ret, saavelsom de tydske Hertugdømmers, ikke maatte opoffres, ja ikke engang underordnes den danske Stats Jntegritet. Nu hedder det, at det preussiske Hof har yttret sig i lignende Retning. Det undrer os meget, at der fra vor Regerings Side, hverken officielt eller halvofficielt, gjøres noget Skridt, blot endogsaa ved en simpel Benægtelse, at gjendrive slige Rygter, der nu render Europa rundt, og vinder Tillid. De udgaae vel fra Bladskrivere som man maaskee anseer det for under Værdighed at indlade sig med, men det forekommer os dog, at væ hertillands have faaet tilstrækkelige Beviser for, hvad "Bladskrivere" formaae at udrette; thi det er vist, at den slesv.-holst. Bevægelse aldrig vilde have vundet den Magt, som den har, hvis ikke Regeringen vi ville antage det Bedste – af Ringeagt havde ladet dem uforstyrret Dag ind og Dag ud i en Række af Aar bearbeide Folket ved alskens Ophidselser og Løgne. Hvis der er noget Sandt i de anførte Meddelelser, saa er det maaskee det, at Hofferne i Wien og Berlin have forlangt, at Agnaternes Rettigheder for Holsteens Vedkommende bør erkjendes, Noget som den danske Regering aldrig har nægtet, men for Slesvigs Vedkommende have hine Magter sikkert ikke blandet sig i Sagen, og hvis de, mod al Formodning, skulde have gjort det, saa ere vi overbeviste om, at den danske Regering vil have vidst at hævde sin egen og den Nations Ære, som den repræsenterer, og tilbageviist en saadan Anmasselse som aldeles utilstædelig. (O. Th. Av.)
Ribe Stifts Adresseaviser, 1847-09-24
Ved Festlighederne i Flensborg i Anledning af Hs. M. Kongens Fødselsdag udbragte Hr. A. Christiansen en Skaal, der fremfor nogen anden blev optagen med stormende Bifald; Skaalen gjaldt: "de vare Fædrelandsvenner, de brave Mænd, som i Jylland, virke for Fædrelandets sande Vel og med Begeistring, befordre Udførelsen af Flensborg-Husum-Tønninger Jernbanen!" Flensb. T. bemærker i denne Anledning, at jo meere denne Bane maa betragtes som Grundstenen for en selvstændig Handel, idet den vil sprænge den Kjæde, der ligesom gjør os skatskyldige til NaboHandelstæderne i Udlandet, jo meere den samlede danske Stat maa ansees rig nok til ved egne Kræfter, at begrunde sit eget Vel, desto meere bør vi stræbe efter at vorde befriede for Hansestædernes Supremati, og det kraftigste Middel hertil "ligger i Enighed mellem Folket og Regeringen. Derfor Enighed." Fra Gram skrives i Dv.: Hr. Kammerherre v. Krogh's hidtilværende Administration af Godserne Gram og Nybel ventes at ville ophøre næste 1. Mai, til hvilken Tid Hs. Høivelbaarenhed vor unge Greve siges selv at ville overtage Godsernes Bestyrelse.
Ribe Stifts Adresseaviser, 1847-09-24
Udnævnelser. Under 13. Septbr. har Hs. Maj. udnævnt Kancelliraad, By- og Herredsfoged Baadsgaard i Odense til virkelig Justitsraad. Under 17. d. M. er besk. forhenv. personel Kapellan paa eget An- og Tilsvar for Hellevad, Hellum og Orum Menigheder i Aalborg Stift, F.C. Mørck, til personel Kapellan paa eget An- og Tilsvar hos Sognepræsten for Aaby og Biersted Menigheder i samme Stift, Konsistorialraad Kanneworff, Kand. theol. J. C. Staun til Kapellan pro persona hos Sognepræsten for Skjellerup og Ellinge Menigheder i Fyens Stift, N. Olvarius, og Kand. theol. F. L. Vaupell til personel Kapellan hos Sognepræsten for Leerup og Tranum Menigheder i Aalborg Stift, A. F. Brasch. (B. T.)
Ribe Stifts Adresseaviser, 1847-09-24
Døde. Kjøbenhavn: Fru A. C. J. Steinmann f. Komtesse Schulin; Thee- og Porcelænhandler, Krigsassessor L. Schaltz; Handelsreisende M. R. Henriques, 27 A., Mariane Simonsen f. Juhl; Jnstrumentmager J. J. Fasting, 59 A.; Helene Ravn f. Bergmann, 47 A. Cathrine Chri Johnsen, 66 A.; Marie S. Møller f. Fischer; Ceeilte C. Nielsen f. Prom, 37 A., Marie S. F. Martin, Christiane F. Jensen f. Bloch, 70 A. Marie B. Albeck, 21 A. Hel singer: Traktør C. J. Hansen, 47 A. Holbek: JmannelMellerup, 80 A. Korsøer. Ane C. Jversen f. Hauch, 73. A. Næs: Gaardmand og Kvæghandler J. Petersen. Nykjøbing paa Falster. Henrik C. Rathie, 76 A. Odense. Kjøbmand M. Døcker, 74 A. Viborg: Enken M. Dinesen, f. Theilgaard, 71 A. Søbygaard paa Ærø. Joseph C. S. Petersen, 36 A. Aktuar i Amtet Bredsted, John M. Markee, 38 A. Rapstedt: Konsistorialraad C. T. Bargum.
Ribe Stifts Adresseaviser, 1847-09-24
Kjøbenhavns Børs-Kours, den 21. Sept. Hamborger Banco a vista 198 1/2 pCt. Bank-Diskonto 4 pCt. Disconto paa Vexler paa Hamborg 4 pCt. 4 pCt. Kongl. Obligationer 103 3/4 a 101 1/2 Rbd. - Nationalbankactier 176 1/2 a 176 1/2 Rbd.
Ribe Stifts Adresseaviser, 1847-09-24
Hamborgs Børs-Kours den 21. Sept. Slesvig=Holst. Species 3/4 pCt. Avance mod Banco. Dansk grov Kour. 241 Skillings-Stkr. 26 1/2 a 26 pCt. slettere end Banco. - Louisd. og Frd. 13. Mk. 15 11 s.; Slesvig=Holst. Species a 60 sk. Kr. 124, Nye 3/4 a 31 s. 126 1/4, Preussiske Dalere a 40 sk. 126 1/2 Mark Kour. for 100 Mk. Bco.
Ribe Stifts Adresseaviser, 1847-09-24
Ved Tallottories 1470. Trækning i Altona udkom: No. 34. 17. 81. 53. 76.
Ribe Stifts Adresseaviser, 1847-09-24
17de Søndag efter Trinit., den 26. Septb., prædiker i Domkirken til Høimesse Hr. Stiftsprovst Dangaard (Høst prædiken. – J St. Cathrine Kirke prædiker Hr. Pastor de Thurah.
Ribe Stifts Adresseaviser, 1847-09-24
(Jndsendt.) Under de gjennem denne Avis offentliggjorte Meddelelser i Anledning af Hans Majestæt Kongens sidste Nærværelse her i Byen, hedder det i Nr. 110: tillod han nogle Beboere af Norfardrup og Vester vedsted Sogne at fremføre det Ønske, at faae en Undersøgelse foranstaltet paa Statskassens Regning, om hvorvidt det vilde være hensigtsmæssigt at lade et Beskyttelsesdige anlægge mellem Darum og Vestervedsted, samt derfra længer sønderpaa indtil Ballum. Saavel for Nøiagtigheds Skyld, som og forat forebygge, at det ikke skal faae Udseende af at man i Ribe viser sig lunken, her hvor det gjelder om at fremme et saa overordenligt vigtigt og gavnligt Anliggende, berigtiges hiin Meddelelse derhen, at, uagtet vi vide, at ogsaa Mænd i Vestervedsted, Sogn interessere sig for et Sødiges Anlæg, var dog den til Hans Majestæt overrakte Ansøgning om at den fornødne Localundersøgelse m. m. maatte skee paa Statskassens Bekostning, ikke underskreven af Nogen fra Vestervedsted Sogn, men kun af den i dette Øiemed dannede Komittee, der var sammensat af 3 Mænd fra Nørfardrup, 2 fra Vilslef og 2 fra Ribe.
Ribe Stifts Adresseaviser, 1847-09-24
Bekiendtgjørelser. Nye Bøger, som faaes hos Termansen sen. og hos Termansen jun. Gjenboerne. Vandeville=Komedie af Hostrup. 30 ls.
Ribe Stifts Adresseaviser, 1847-09-24
Et Reisebrev til Hr. Prof. Lütken om Humanisme og Reglisme, om Sorøe Academie, m. m. af Molbech. 10 ls. Løvenørn, en historisk Fremstilling ved Gjessing. 45 ls. Den unge Christen, en letfattelig Forklaring af den christelige Pligts Grundsætninger ved Abbolt. 1 Rd. 5 ls. – Familien Tesson. Romantisk Skildring af Forf. til Morianen. 1 H. 18 ls. – Qvindens ædle og stolte Kald, Prædiken, af Wallin. 4 ls. - Erudte Predigt gehalten v. Johannsen. 5 ls. - Lyngblomster forvandlede til Brød for Fattigfolk i Odense. 30 ls. - Tydsk Læsebog for de lavere Classer, samlet af Rung. 42 ls. – Evangelisk-Christelige Kjærnepsalmer, 4 Opl., samlede og udgivne af Jensen. 2 Udg. 20 ls. - Bondekrigen i Tyrol imod Napoleon, af Høst 1 Bind. 35 ls. - Danske Forskrivter til Brug for Borger og Almueskoler, udarbeidede af Petersen. 134 H. 8 ls. - Schleswig=Holsteinisches Volkskalender für 1848. 20 ls. Malerisk Reise omkring Jorden, red, af Dumont d'Urville. Hefte med Afbildn. 20 1s.
Ribe Stifts Adresseaviser, 1847-09-24
2de Bilægger-Ovne kan erholdes tilkjøbs hos Skrædermester P. Jensen i Hundegade.
Ribe Stifts Adresseaviser, 1847-09-24
At Undertegnede besøger Ribe Marked den 28 Sept. med sine Hatte, er jeg saa fri herved N. C. Nielsen, at bekjendtgjøre. fra Lygumkloster. Bassa Varde Marked.
Ribe Stifts Adresseaviser, 1847-09-24
Undertegnede anbefaler sig til forestaaende 8 8 Marked i Varde, med et smukt Udvalg af 8 Sommer- og Vinter=Huer. Jligemaade med 3.8 Bundtmagervare, nemlig: Sælskinds=Frakker, 8.8 Kapper forede med Pelsværk og Reisepelse, 8 Muffer, Boas, Pelsstøvler saavel for Damer & som Herrer, Fodsække, Handsker og alt Øvrigt B. 8 til Professionen henhørende. Ribe den 23. September 1847. C. P. Jessen. .
Ribe Stifts Adresseaviser, 1847-09-24
RESSEMENTS. Huusleilighed i Varde.
Ribe Stifts Adresseaviser, 1847-09-24
I den af mig kjøbte Gaard, Nr. 7778, i Nørregaden i Varde – forhen tilhørende Stiftamtmand v. Rosenørn – er til 1. Mai 1848, Leilighed for een eller to Familier, at faae tilleie i et eller flere Aar. Jeg er villig til, saavidt mueligt, at rette mig efter de herpaa Reflecterendes Ønsker i Henseende til Indretningen af Leiligheden. Man behager desangaaende snarest mueligt at henvende sig enten til Hr. Kjøbmand Haunstrup i Varde, eller ogsaa til mig selv i mit nuværende Opholdsted, eftersom det er min Hensigt i Vinterens Løb at lade Leiligheden indrette, enten det saa bliver til een større eller to H. M. Duer, mindre Familier. Holt-Kroe pr. Haderslev eller Kolding.
Ribe Stifts Adresseaviser, 1847-09-24
Flensborg-Husum=Tønninger Jernbane. Undertegnede Medlemmer af Directionen for det Flensborg-Husum-Tønningske Jernbane-Selskab ere bemyndigede til at foranstalte Tegningen af circa 3200 Actier a 100 Specier eller 200 Rbd. Sølv. Til den Ende opfordre vi herved Alle og Enhver, som føle Jnteresse for det nævnte Jernbane-Anlæg og ønske at deeltage i dette National-Anliggende, til snarest muligt at tegne sig. J Hertugdømmerne modtage vi Offerter til Actietegninger, i Nørrejylland ere de fædrelandsksindede Mænd, som allerede have opfordret deres Landsmænd til Actietegning, bemyndigede til Modtagelse af Tegninger, og for Sjælland, Fyen, og de øvrige Øer vil det nærmere vorde bekjendtgjort, hos hvilke Mænd Tegningen kunne foranstaltes, forsaavidt den ikke allerede er skeet hos de af os til Actietegningens Fremme udsendte Mænd. Flensborg, den 15. Septbr. 1847. Schmidt. Jochimsen.
Ribe Stifts Adresseaviser, 1847-09-24
Ved at henholde os til forestaaende Annonce tillade vi os tillige at henvise til de om denne Sag nyligen i flere Blade meddeelte Oplysninger, samt at anbefale den til Byens og Omegnens Beboere paa det Bedste. Der er neppe nogen Tvivl om at dette Foretagende i saa høi Grad som noget egner sig til at imødegaae og forstyrre et vist Parties Bestræbelser, hvilke det hidtil kun altfor længe og vel er lykkedes at see dets Iværksættelse udsat, hvorimod det ligesaameget egner sig til at bevirke en inderligere Tilknyttelse af SlesTrykt Ribe hos Chr. sal. Hyphoff. vig til Kongeriet, hvis velforstaaede Jnteresser ere og altid ville blive uadskillelige, og med det Samme til at give vor directe Handel og hele merkantile og industrielle Virken et ukjendt og neppe anet Opsving, hvilket ufeilbarlig igjen vil fordeelagtigen tilbagevirke, meest paa de Egne, der, som Ribe med Omegn, ikke er saa langt fjernet fra selve Hovedpunktet. At de til Aktietegningen i ommeldte Foretagende anbragte Summer desuden vil bringe Deeltagerne strax et ret antageligt, og senere vel endog et ganske fordeelagtigt Udbytte af deres Bidrag, er der den største Sandsynlighed og Rimelighed for og stemmer overeens med de flere derover Publicum til forskjellige Tider forelagte fornuftige Calculer.
Ribe Stifts Adresseaviser, 1847-09-24
Undertegnede ere bemyndigede til her paa Stedet at modtage Anmeldelser, og bede Vedkommende, som maatte ønske at tage Actier, at henvende sig personlig eller i portofrie Breve til een af os.
Ribe Stifts Adresseaviser, 1847-09-24
Ribe den 21. September 1847. v. Støcken. Middelboe. Apotheker. Toldcasserer. Christian Martin Crone, Kongelig Majestæts Secretair,
Ribe Stifts Adresseaviser, 1847-09-24
Herredsfoged og Skriver i Skads Herred. Gjør vitterligt: at, for mig andrager Procurator Kruse her i Byen, hvorledes han af Stiftamtet i Ribe er beskikket for Maren Clausdatter af Sneum Mark i Sneum Sogn, Skads Herred, Ribe Amt, ifølge bemeldte Kone meddeelt Beneficium, til at erhverve Dom mellem benævnte Maren Clausdatter og hendes, sidst i August 1845, pr. desert, borteblevne Mand Christian Mogensen, til deres Egteskabs Ophævelse, paa Grund af at hun formener tilstrækkelig at kunde godtgjøre at hendes benævnte Mand bortdrog fra sit Hjem i August Maaned 1845, for, efter hans Sigelse, at søge Arbeide paa Øen Fohr, men at han med flere, ved Overfarten til bemeldte Øe, under et paakommet Stormveir den 31. August 1845, sandsynlig tilsatte sit Liv i Havet; thi stevnes herved bemeldte Maren Clausdatters Mand Christian Mogensen, tilligemed den for ham af Stiftamtet i Ribe beskikkede Forsvar Hr. Procurator Sørensen her i Byen, at give Møde for Skads Herreds ordinaire Ret paa Varde Raadhuus Tirsdagen den 18. Januar 1848, om Formiddagen Kl. 10 fl., for der og da Skilsmissesøgsmaal at medtage, Documenter og Beviisligheder at see fremlagte for Retten, Demonstration og Paastand at anhøre og Dom at lide, til Egteskabets aldeles Ophævelse mellem de paagieldende Personer, overensstemmende med Forordningen af 29. Mai 1750 og Forordningen af 11. September 1839, &c. Forelæggelse og Lavdag er ophævet ved Forordningen 3. Juni 1796. Under min Haand og Embedets Segl. Skads Herreds-Contoir i Varde, den 15. Septbr. 1847. C. M. Crone. (L. S.) Skolebøger, alle Sorter godt Skrivpapir, Penne, Blæk, Lak, billeder, couleurt Papiir og mange andre til Handlen hørende Gjenstande, faaes til betydelig nedsatte Priser hos Boghandler Post i Varde.
Ribe Stifts Adresseaviser, 1847-09-24
Jagtgeværer, enkelte og dobbeltløbede, bekommes hos Jensen & Thustrup.